
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 696 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Λύση και εκκαθάριση της κοινωφελούς επιχείρη¬ 
σης του Δήμου Φιλιατών με την επωνυμία «Νέα 
Κοινωφελής Επιχείρηση Δήμου Φιλιατών» με το 
διακριτικό τίτλο ( ΝΕ.Κ.Ε.ΔΗ.Φ.) και ανάληψη των 
δραστηριοτήτων της από το Δήμο Φιλιατών. 

2 

Διαπίστωση Ανάγκης για υπερωριακή απασχόλη¬ 
ση, καθιέρωση με αμοιβή υπερωριακής εργασίας 
κατά τις απογευματινές ώρες και κατά τις νυχτε¬ 
ρινές ώρες των εργάσιμων, και Κυριακές και εξαι¬ 
ρέσιμες ημέρες για το Α' Εξάμηνο του έτους 2017 
για το προσωπικό του Τμήματος Περιβάλλοντος 
και Υδροοικονομίας Π.Ε. Λάρισας της Δ/νσης Πε¬ 
ριβάλλοντος και Χωρικού Σχεδιασμού Περιφέρει¬ 
ας Θεσσαλίας. 

3 

Τροποποίηση και συμπλήρωση της αριθ. 221/ 
2016 (ΦΕΚ 4456/Β/30.12.2016) αποφάσεως Περί 
«Καθιέρωση Υπερωριακής Εργασίας Υπαλλήλων 
για το έτος 2017». 

4 

Καθιέρωση της υπερωριακής εργασίας των υπαλ¬ 
λήλων του Δήμου Παρανεστίου για το έτος 2017. 

5 

Μεταβίβαση άσκησης αρμοδιοτήτων σε όργανα 
του Ε.Φ.Κ.Α. 


ΔΙΟΡΘΩΣΕΙΣ ΣΦΑΛΜΑΤΩΝ 

6 Διόρθωση σφάλματος στην 215716/19.12.2016 
απόφαση του Γενικού Γραμματέα Αποκεντρω¬ 
μένης Διοίκησης Πελοποννήσου, Δυτικής Ελ¬ 
λάδας και Ιονίου, που δημοσιεύθηκε στο ΦΕΚ 
4558/Β/30.12.2016. 


ΑΠΟΦΑΣΕΙΣ 

Αριθμ. 13171 _ (1) 

Λύση και εκκαθάριση της κοινωφελούς επιχείρη¬ 
σης του Δήμου Φιλιατών με την επωνυμία «Νέα 
Κοινωφελής Επιχείρηση Δήμου Φιλιατών» με το 
διακριτικό τίτλο (ΝΕ.Κ.Ε.ΔΗ.Φ.) και ανάληψη των 
δραστηριοτήτων της από το Δήμο Φιλιατών. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 107,109 παρ. 7 (όπως προ¬ 
στέθηκε με την παρ. 6 του άρθρου 26 του ν. 3938/2011 
και συμπληρώθηκε με την παρ.5 του άρθρου 43 του 
ν. 3979/2011 και το άρθρο 76 του ν. 4443/2016), 238 και 
280 του ν. 3852/2010 Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης (ΦΕΚ 87/Α/7-6-2010). 

2) Τις διατάξεις του π.δ. 141/2010 «Οργανισμός της 
Αποκεντρωμένης Διοίκησης Ηπείρου-Δυτικής Μακεδο¬ 
νίας (ΦΕΚ 234/τ.Α 727-12-2010). 

3) Τις διατάξεις του άρθρου 262 του ν. 3463/2006 «Κύ¬ 
ρωση του κώδικα Δήμων και Κοινοτήτων» (ΦΕΚ 114/Α/ 
2006). 

4) Τις διατάξεις του άρθρου 9 της κοινής υπουργικής 
απόφασης Αριθμ. 50891/10-09-2007 (ΦΕΚ 1876/τ.Β7 
14-09-2007) «Οικονομική Διοίκηση και Διαχείριση των 
Δημοτικών και Κοινοτικών Κοινωφελών Επιχειρήσεων 
του Κώδικα Δήμων και Κοινοτήτων(ν.3463/2006)». 

5) Τις διατάξεις του άρθρου 16 του ν. 4147/2013 
«Κύρωση της από 31-12-2012 Πράξης Νομοθετικού 
Περιεχομένου "Ρυθμίσεις κατεπειγόντων θεμάτων αρ¬ 
μοδιότητας των Υπουργείων Εσωτερικών, Εργασίας, 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'696/07.03.2017 


Κοινωνικής Ασφάλισης και Πρόνοιας, Δημόσιας Τάξης 
και Προστασίας του Πολίτη, της Γενικής Γραμματείας της 
Κυβέρνησης και του Υπουργού Επικράτειας" και άλλες 
διατάξεις » (ΦΕΚ 98 Α726-4-2013). 

6) Τις διατάξεις του άρθρου 10 του ν. 3469/2006 (ΦΕΚ 
131 Α72006) «Εθνικό Τυπογραφείο, Εφημερίςτης Κυ- 
βερνήσεως και άλλες διατάξεις». 

7) Τ ις διατάξεις του άρθρου 10 του ν. 3584/2007 (ΦΕΚ 
143/Α/2007). 

8) Τ ις διατάξεις του άρθρου 90 παρ. 2 του «Κώδικα νο¬ 
μοθεσίας για την Κυβέρνηση και τα Κυβερνητικά όργα¬ 
να», που κυρώθηκε με το άρθρο πρώτο του π.δ. 63/2005» 
(ΦΕΚ 98/Α/22-4-2005). 

9) Την πράξη 4 της 6.2.2015 του Πρωθυπουργού και 
των μελών του Υπουργικού Συμβουλίου περί «Αποδοχής 
παραιτήσεων των Γενικών Γραμματέων των Αποκεντρω¬ 
μένων Διοικήσεων της Χώρας» (ΦΕΚ 24 Α76-2-2015). 

10) Την αριθμ. πρωτ. οικ.77912/16422/28-12-2012 
απόφαση Γενικού Γραμματέα Αποκεντρωμένης Διοίκη¬ 
σης Ηπείρου Δυτικής-Μακεδονίας«Ορισμός Προϊστα¬ 
μένου Γενικής Διεύθυνσης Χωροταξικής και Περιβαλ¬ 
λοντικής Πολιτικής της Αποκεντρωμένης Διοίκησης 
Ηπείρου - Δυτικής Μακεδονίας». 

11) Τις διατάξεις του άρθρου 56 του ν. 4257/2014 
«Επείγουσες ρυθμίσεις αρμοδιότητας Υπουργείου Εσω¬ 
τερικών». 

12) Την αριθμ. 39/2011 απόφαση του Δημοτικού Συμ¬ 
βουλίου Φιλιατών, περί συγχωνεύσεως, κατά τις διατάξεις 
του άρθρου 109 του ν. 3852/2010, των κοινωφελών επι¬ 
χειρήσεων, «Κοινωφελής Επιχείρηση Δήμου Φιλιατών» 
(ΦΕΚ μετατροπής αριθ. 483/Β/18-3-2008) και «Δημοτική 
Κοινωφελής Επιχείρηση Δήμου Σαγιάδας» (ΦΕΚ μετα¬ 
τροπής αριθ. 2582/Β/19-12-2008) σε ένα Ν.Π.Ι.Δ. με την 
επωνυμία «Νέα Κοινωφελής Επιχείρηση Δήμου Φιλια- 
τών» (ΝΕ.Κ.Ε.ΔΗ.Φ), η οποία επικυρώθηκε με την αριθμ. 
485/8355/7-4-2011 απόφαση της Γενικής Γραμματέως 
Αποκεντρωμένης Διοίκησης Ηπείρου-Δυτικής Μακεδο¬ 
νίας και δημοσιεύθηκε στο ΦΕΚ 1262/τ.Β /16-6-2011. 

13) Την υπ' αριθμ. 246/2016 (ορθή επανάληψη) από¬ 
φαση του Δημοτικού Συμβουλίου Φιλιατών περί λύσης 
και εκκαθάρισης της κοινωφελούς επιχείρησης του 
Δήμου Φιλιατών με την επωνυμία «Νέα Κοινωφελής 
Επιχείρηση Δήμου Φιλιατών» με το δ.τ.«ΝΕ.Κ.Ε.ΔΗ.Φ.» 
και ανάληψης των δραστηριοτήτων της από το Δήμο 
Φιλιατών, αποφασίζουμε: 

1 .Τη λύση και εν συνεχεία τη θέση σε εκκαθάριση του 
Ν.Π.Ι.Δ. «Νέα Κοινωφελής Επιχείρηση Δήμου Φιλιατών» 
με το δ.τ. ΝΕ.Κ.Ε.ΔΗ.Φ., η οποία προήλθε από την συγ¬ 
χώνευση των Δημοτικών Κοινωφελών Επιχειρήσεων 
των πρώην Δήμων Φιλιατών και Σαγιάδας με την αριθμ. 
39/2011 απόφαση του Δημοτικού Συμβουλίου Φιλιατών, 
η οποία επικυρώθηκε με την αριθμ. 485/8355/7-4-2011 
απόφαση της Γενικής Γραμματέως Αποκεντρωμένης 
Διοίκησης Ηπείρου-Δυτικής Μακεδονίας και δημοσιεύ¬ 
θηκε στο ΦΕΚ 1262/τ.Β716-6-2011». 

2. Τον ορισμό του Καλλέ Νικολάου με Α.Μ. 15901 ως 
εκκαθαριστή ορκωτού ελεγκτή της «ΝΕ.Κ.Ε.ΔΗ.Φ.» με 
αναπληρωτή του τον επίσης ορκωτό ελεγκτή Τριάντο 
Κωνσταντίνο με Α.Μ. 149 31, η αμοιβή του οποίου θα 


ανέλθει στο ποσό των 600,00 ευρώ μηνιαίως για τους 
πρώτους δώδεκα (12) μήνες, δηλαδή συνολικά στο 
ποσό των 8.928,00 ευρώ, ποσό αμοιβής που θα προ- 
βλεφθεί στον προϋπολογισμό έτους 2017 και στον Κ.Α. 
10-6115.004 με τίτλο «Αμοιβή ορκωτού ελεγκτή λογιστή 
για τη λύση και εκκαθάριση της ΝΕ.Κ.Ε.ΔΗ.Φ.». 

3. Όσα περιουσιακά στοιχεία απομείνουν μετά την 
εκκαθάριση της Επιχείρησης να περιέλθουν στο Δήμο 
Φιλιατών. 

4. Την ανάκληση της χρήσης της σφραγίδας της Επι¬ 
χείρησης με την ανάληψη των καθηκόντων από τους 
εκκαθαριστές. 

5. Τη μεταφορά στο Δήμο Φιλιατών των δραστηρι¬ 
οτήτων της Επιχείρησης που αφορούν στη λειτουργία 
των «Δημοτικών Σφαγείων» και της «Λαϊκής Αγοράς». 

6. Με την παρούσα απόφαση προκαλείται δαπάνη πο¬ 
σού 8.928,00 ευρώ, η οποία θα προβλεφθεί στον προ¬ 
ϋπολογισμό έτους 2017 του Δήμου Φιλιατών, στον ΚΑ 
10-6115.004 με τίτλο «Αμοιβή ορκωτού ελεγκτή λογιστή 
για τη λύση και εκκαθάριση της ΝΕ.Κ.Ε.ΔΗ.Φ.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 31 Ιανουάριου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 681 _ (2) 

Διαπίστωση Ανάγκης για υπερωριακή απασχόλη¬ 
ση, καθιέρωση με αμοιβή υπερωριακής εργασίας 
κατά τις απογευματινές ώρες και κατά τις νυχτερι¬ 
νές ώρες των εργάσιμων, και Κυριακές και εξαιρέσι¬ 
μες ημέρες για το Α’ Εξάμηνο του έτους 2017 για το 
προσωπικό τουΤμήματος Περιβάλλοντος και Υδρο- 
οικονομίας Π.Ε. Λάρισαςτης Δ/νσης Περιβάλλοντος 
και Χωρικού Σχεδιασμού Περιφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1 .Τις διατάξειςτων άρθρων 282,283 του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τ ις διατάξεις των άρθρων 12 παρ. 10 και 15 παρ. 18 
εδ.2 του ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.» 

3. Τ ις διατάξεις του άρθρου 16 του ν. 3205/2003, σύμ¬ 
φωνα με τις οποίες επιτρέπεται η καθιέρωση εργασίας 
με αμοιβή πέρα από τις ώρες υποχρεωτικής απασχόλη¬ 
σης των υπαλλήλων του Δημοσίου, των Ν.Π.Δ.Δ. και των 
Ο.Τ.Α. μόνο για την αντιμετώπιση εποχιακών, έκτακτων 
και επειγουσών υπηρεσιακών αναγκών. 

4. Τις διατάξεις του ν. 3833/2010 (Φ.Ε.Κ. 40/Α/15-3-2010). 

5. Την 2/72757/0022/31-12-2003 εγκύκλιο του Γ.Λ.Κ. 

6. Τ ις διατάξεις του άρθρου 25 παρ.7 του ν. 2738/1999 







Τεύχος Β'696/07.03.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

«Συλλογικές διαπραγματεύσεις στη Δημόσια Διοίκηση 
κ.λπ.». 

7. Τις διατάξεις του π.δ. 129/2010 (ΦΕΚ 222/27-12-2010 
τ.Α’) «Οργανισμός της Περιφέρειας Θεσσαλίας». 

8. Τις διατάξεις του άρθρου 20 ν. 4354/2015 (ΦΕΚ 
176/16-12-2015, τ.Α'), «Διαχείριση των μη εξυπηρετού¬ 
μενων δανείων, μισθολογικές ρυθμίσεις και άλλες επεί¬ 
γουσες διατάξεις εφαρμογής της συμφωνίας δημοσιο¬ 
νομικών στόχων και διαρθρωτικών μεταρρυθμίσεων». 

9. Την υπ' αριθμ. 56/14 απόφαση του Πολυμελούς 
Πρωτοδικείου Λάρισας, όπωςτροποποιήθηκε με την υπ' 
αριθμ. 68/14 όμοια απόφαση με τις οποίες ανακηρύχθη¬ 
καν ο Περιφερειάρχης, οι Αντιπεριφερειάρχεςτων Περι¬ 
φερειακών Ενοτήτων και οι Περιφερειακοί Σύμβουλοι 
της Περιφέρειας Θεσσαλίας για την περίοδο 2014-2019. 

10. Τις διατάξεις του άρθρου 15 παρ. 3Γ του 
ν. 2592/1998. 

11. Την αριθ. 3179/35220/9-3-2016 (ΦΕΚ Β' 754/ 
21-3-2016) απόφαση του Γενικού Γραμματέα Αποκε¬ 
ντρωμένης Διοίκησης, «Περί καθορισμού ωραρίου ερ¬ 
γασίας σε 24ωρη βάση καθώς και κατά τις Κυριακές και 
εξαιρέσιμες ημέρες των υπαλλήλων της Περιφέρειας 
Θεσσαλίας». 

12. Την υπ’ αριθμ. 1448/2016 (Πρακτικό 42ο/ 
28-12-2016) απόφαση Οικονομικής Επιτροπής (ΑΔΑ: 
6ΛΒ07ΛΡ-Ι97) Έγκριση δέσμευσης πίστωσης για την 
πληρωμή δαπάνης για την υπερωριακή απασχόληση Τμ. 
Περ/ντος και Υδροοικονομίας Π.Ε. Λάρισας της Δ/νσης 
Περιβάλλοντος και Χωρικού σχεδιασμού Περιφέρειας 
Θεσσαλίας για το έτος 2017. 

13. Την υπ' αριθ. 661/1-2-2017 (α/α 384 και ΑΔΑ: 
ΩΣ097ΛΡ-ΘΚΡ) απόφαση έγκρισης δέσμευσης πίστω¬ 
σης ύψους 3.500€ του ΚΑΕ 01.073.0511.01 του προϋ¬ 
πολογισμού εξόδων του έτους 2017 της Περιφέρειας 
Θεσσαλίας. 

14. Την υπ' αριθ. 662/1-2-2017 (α/α 385 και ΑΔΑ: 
7ΛΕΓ7ΛΡ-690) απόφαση έγκρισης δέσμευσης πίστω¬ 
σης ύψους 3.500€ του ΚΑΕ 01.073.0512.01 του προϋ¬ 
πολογισμού εξόδων του έτους 2017 της Περιφέρειας 
Θεσσαλίας. 

15. Τις έκτακτες και αυξημένες υπηρεσιακές ανάγκες 
του Τμήματος Περιβάλλοντος και Υδροοικονομίας Π.Ε. 
Λάρισας της Δ/νσης Περιβάλλοντος και Χωρικού Σχεδια- 
σμού της Περιφέρειας Θεσσαλίας, για την αντιμετώπιση 
των οποίων θα απασχοληθεί το προσωπικό της ανωτέρω 
υπηρεσίας πέραν του κανονικού ωραρίου εργασίας τους. 

16. Το γεγονός ότι κατά το έτος 2017 από το προσω¬ 
πικό που υπηρετεί στο Τμήμα Περιβάλλοντος και Υδρο- 
οικονομίας Π.Ε. Λάρισας της Δ/νσης Περιβάλλοντος και 
Χωρικού Σχεδιασμού Περιφέρειας Θεσσαλίας επτά (7) 
υπάλληλοι απαιτείται να εργάζονται υπερωριακά για 
κάλυψη επειγουσών υπηρεσιακών αναγκών και κατά 
τις Κυριακές, εξαιρέσιμες ημέρες καθώς και κατά τις νυ¬ 
χτερινές ώρες εργασίμων, Κυριακών και εξαιρέσιμων, 
αποφασίζουμε: 

Α) Διαπιστώνουμε την ανάγκη για υπερωριακή απα¬ 
σχόληση κατά τις απογευματινές ώρες και κατά τις νυχτε¬ 
ρινές ώρες των εργάσιμων, και Κυριακές και εξαιρέσιμες 
ημέρες, επτά (7) υπαλλήλων που υπηρετούν στο Τμήμα 


Περιβάλλοντος και Υδροοικονομίας Π.Ε. Λάρισας της 
Περιφέρειας Θεσσαλίας για το Α' Εξάμηνο του έτους 
2017, λόγω κάλυψης αυξημένων υπηρεσιακών αναγκών. 

Β) Καθιερώνουμε με αμοιβή υπερωριακή εργασία κατά 
τις απογευματινές ώρες και κατά τις νυχτερινές ώρες των 
εργάσιμων, και Κυριακές και εξαιρέσιμες ημέρες για το 
Α' εξάμηνο του έτους 2017, για επτά (7) υπαλλήλους που 
υπηρετούν στο Τμήμα Περιβάλλοντος και Υδροοικονομί- 
ας Π Έ. Λάρισας της Δ/νσης Περιβάλλοντος και Χωρικού 
Σχεδιασμού Περιφέρειας Θεσσαλίας, ως κατωτέρω: 

Υπερωρίες: 

Επτά (7) υπάλληλοι με είκοσι (20) ώρες το μήνα για έξι 
(6) μήνες= 7X20X6=840 ώρες. 

Νυχτερινά: 

Επτά (7) υπάλληλοι με δέκα έξι (16) ώρες το μήνα για 
έξι (6) μήνες= 7X16X6= 672 ώρες. 

3. Κυριακές - Εξαιρέσιμα: 

Επτά (7) υπάλληλοι με δέκα έξι (16) ώρες το μήνα για 
έξι (6) μήνες = 7X16X6= 672 ώρες. 

Η κατανομή των ωρών στους απασχολούμενους 
υπαλλήλους θα γίνει με απόφασή μας, ανάλογα με τις 
εκάστοτε παρουσιάζοντες ανάγκες και το ύψος των εγ¬ 
γεγραμμένων σχετικών πιστώσεων στον προϋπολογισμό 
του έτους 2017. 

Η δαπάνη, η οποία ανέρχεται στο ποσό των 7.000 ευρώ 
για το Α' εξάμηνο του έτους 2017, θα καλυφθεί από πι¬ 
στώσεις του προϋπολογισμού οικονομικού έτους 2017, 
του φορέα 073 και των ΚΑΕ 0511 και 0512. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής απασχόλησης ορί¬ 
ζεται ο ΠροϊστάμενοςτουΤμήματος Περιβάλλοντος και 
Υδροοικονομίας Π.Ε.ΛάρισαςτηςΔ/νσης Περιβάλλοντος 
και Χωρικού Σχεδιασμού της Περιφέρειας Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως, τεύχος Β', σύμφωνα με τις διατάξεις του 
άρθρου 20 του ν. 4354/2015, κάθε προγενέστερη όμοια 
απόφαση παύει να ισχύει. 

Η απόφαση αυτή που ισχύει από τη δημοσίευσή της να 
δημοσιευθεί στην Εφημερίδα της Κυβερνήσεως. 

Λάρισα, 7 Φεβρουάριου 2017 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. απόφ. 16/2017 (3) 

Τροποποίηση και συμπλήρωση της Αριθ. 221/ 
2016 (ΦΕΚ 4456/Β/30.12.2016) αποφάσεως Περί 
«Καθιέρωση Υπερωριακής Εργασίας Υπαλλήλων 
για το έτος 2017». 

Ο ΔΗΜΑΡΧΟΣ ΞΗΡΟΜΕΡΟΥ 

Έχοντας υπόψη: 

1. Τις διατάξεις της παρ.1 του άρθρου 58 του 
ν. 3852/2010. 

2. Τις διατάξεις του άρθρου 48 του ν. 3584/07. 

3. Τις διατάξεις του άρθρου 20 του ν. 4354/2015. 

4. Τον αριθμό των υπηρετούντων υπαλλήλων στο 
Δήμο. 

5. Τις προβλεπόμενες πιστώσεις στον Προϋπολογισμό 
οικ. έτους 2017. 

6. Το γεγονός ότι λόγω έλλειψης προσωπικού και φόρ¬ 
του εργασίας προκύπτουν ενδεικτικά οι κάτωθι εποχια¬ 
κές ή έκτακτες και επείγουσες υπηρεσιακές ανάγκες, οι 
οποίες μπορεί να αντιμετωπισθούν μόνο με εργασία καθ’ 
υπέρβαση του κανονικού ωραρίου: 

Διοικητικές και Οικονομικές Υπηρεσίες 

έλεγχος του προϋπολογισμού και συγκέντρωση στοι¬ 
χείων για υποβολή εισηγήσεων στην οικον. επιτροπή 
και το δημοτικό συμβούλιο, συγκέντρωση στοιχείων για 
λήψη αποφάσεων, ενημέρωση χρηματικών υπολοίπων, 
συγκέντρωση, έλεγχος δικαιολογητικών, ολοκλήρωση 
εργασιών για παροχή στοιχείων στους ορκωτούς λογιστές, 
έλεγχος χρηματικών καταλόγων, καταγραφή δημοτικής 
περιουσίας, επεξεργασία αρχείων κλήσεων, τακτοποίηση 
και τήρηση αρχείου προμηθευομένων ειδών - προμη¬ 
θευτών - φακέλων προμηθειών, διαμόρφωση προγράμ¬ 
ματος για την προμήθεια κάθε είδους υλικών, έρευνα 
αγοράς, σχεδιασμός για την κατάρτιση προγράμματος 
προμηθειών, κατάρτιση σχεδίων διακήρυξης προμηθειών, 
αρχειοθέτηση ΧΕΠ, έλεγχος και ταυτοποίηση εγγράφων 
κατά αντικείμενο εγγράφων ταμείου, έλεγχος αρχείου 
οφειλετών,Τήρηση πρακτικών συνεδριάσεων Δημοτικού 
Συμβουλίου,Τήρηση πρακτικών νέων συλλογικών οργά¬ 
νων και επιτροπών, Αρμοδιότητες Ληξιαρχείου τριών (3) 
δημοτικών ενοτήτων του Δήμου. 

Καθαριότητα και Ηλεκτροφωτισμός: 

για την αποκομιδή και το τελείωμα των τομέων ευ¬ 
θύνης και για την καλύτερη υγιεινή των δημοτών του 
Καλλικρατικού Δήμου, και για τη συγκομιδή των κάδων 
απορριμμάτων, καθαριότητα σε αργίες. 

Περιβάλλον και Πράσινο: 

προληπτική διενέργεια αυτοψιών, παροχή οδηγιών- 
ενημέρωση δημοτών, έκτακτες περιπτώσεις αντιμε¬ 
τώπισης γεγονότων από έκτακτα καιρικά φαινόμενα 
π.χ. καταιγίδες, πυρκαγιές κ.λπ., από προσβολή από 
ασθένειες της βλάστησης των κοινόχρηστων χώρων, 
σύνταξη κηποτεχνικών μελετών, αυτοψίες γεωπόνων, 
κλάδεμα -απομάκρυνση κλαδιών δέντρων κ.λπ. 

Ύδρευση: 

έκτακτες και επείγουσες ανάγκες σε αργίες και νυχτε¬ 
ρινές ώρες για συντήρηση και αποκατάσταση ζημιών 
δικτύων ύδρευσης -αποχέτευσης Τεχνικές Υπηρεσίες 
έκτακτες και επείγουσες ανάγκες για συντήρηση και 
αποκατάσταση των οδοστρωμάτων κύλισης, σε σχολικά 
κτίρια, σε παιδικές χαρές, προετοιμασία για εορταστικές 
εκδηλώσεις, εκπόνηση μελετών έργων και παρακολού¬ 
θηση τεχνικού προγράμματος, έκτακτες και επείγουσες 
ανάγκες για τον καθαρισμό της κοίτης και των πρανών 
χειμάρρων και ρεμάτων, κατεδάφιση επικινδύνων και 
ετοιμόρροπων κτιρίων - κτισμάτων, διεκπεραίωση επει- 
γουσών αιτημάτων πολιτών, αυτοψίες για κυκλοφορια- 
κές σήμανσης και εφαρμογή κυκλοφοριακών ρυθμίσε¬ 
ων, αυτοψίες έργων. 

7. Η ανωτέρω δαπάνη θα αντιμετωπισθεί από τις πι¬ 
στώσεις των ΚΑ 

-10-6012.001 ποσού 3.200€, 


-10-6012.002 ποσού 1,800€, 

-10-6012.003 ποσού 5.000€ 

-10-6022 ποσού 3.000€ 

-20-6012.001 ποσού 3.500€ 

-20-6022 ποσού 1.500€ 

-25-6012.001 ποσού 2.000€ 

-30-6012.001 ποσού 5.000€ 

-30-6042.001 ποσού 1.500€ 

-35-6012.001 ποσού 2.000€ 

του Προϋπολογισμού του Δήμου, οικονομικού έτους 
2017. 

8. Την απόφαση περί «καθιέρωσης υπερωριακής ερ¬ 
γασίας υπαλλήλων για το έτος 2017» (ΦΕΚ 4956/Β716). 

9. Το γεγονός ότι εκ παραδρομής δεν ανεγράφησαν οι 
ειδικότητες των Ληξιάρχων των Δ.Ε. Αλυζίας και Φυτειών. 

10. Το γεγονός ότι δεν προκαλείται πρόσθετη οικο¬ 
νομική δαπάνη καθότι αυτή έχει ήδη προϋπολογιστεί, 
αποφασίζουμε: 

Τροποποιούμε - συμπληρώνουμε την αριθ. 221/2016 
(ΑΔΑ 62ΩΣΩΚΖ-ΟΦΔ) απόφαση περί «Καθιέρωση υπε- 
ρωριακής εργασίας υπαλλήλων για το έτος 2017» με τις 
ειδικότητες. 

Α. ΑΥΤΟΤΕΛΕΣ ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙ¬ 
ΚΩΝ ΥΠΗΡΕΣΙΩΝ 
ΓΡΑΦΕΙΟ ΚΕΠ 
1 ΥΠΑΛΛΗΛΟΣΠΕΔΥΠ 
ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ 
1 ΥΠΑΛΛΗΛΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Κατά τα λοιπά ισχύει η αριθ. 221/2016 (ΑΔΑ 62ΩΣΩΚΖ- 
ΟΦΔ) απόφαση περί «Καθιέρωση υπερωριακής εργασίας 
υπαλλήλων για το έτος 2017». 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αστακός, 13 Φεβρουάριου 2017 

Ο Δήμαρχος 

ΕΡΩΤΟΚΡΙΤΟΣ ΓΑΛΟΥΝΗΣ 


Αριθμ. 688 _ (4) 

Καθιέρωση της υπερωριακής εργασίας των υπαλ¬ 
λήλων του Δήμου Παρανεστίου για το έτος 2017. 

Η ΔΗΜΑΡΧΟΣ ΠΑΡΑΝΕΣΤΙΟΥ 

Έχοντας υπόψη: 

1 .Τις διατάξειςτηςπαρ.1 του άρθρου 58του ν. 3852/2010 

2. Τις διατάξεις του άρθρου 48 του ν. 3584/2007 

3. Τ ις διατάξεις του άρθρου 20 του ν. 4354/2015 

4. Την υπ'αριθμ. 2/1015/ΔΕΠ/05.01.2016 Εγκύκλιο του 
Υπουργείου Οικονομικών. 

5. Τον αριθμό των υπηρετούντων υπαλλήλων στο 
Δήμο. 

6. Το γεγονός ότι οι διοικητικοί υπάλληλοι του Δήμου 
μαςτηρούν πέρα από το υποχρεωτικό ωράριο εργασίας 
τους τα πρακτικά συνεδριάσεων του Δημοτικού Συμ- 

βουλίου του Δήμου Παρανεστίου καθώς και καθήκοντα 
Ληξιάρχων των Δημοτικών Ενοτήτων του Δήμου. 

7. Τις εποχικές, έκτακτες ή και επείγουσες υπηρεσι¬ 
ακές ανάγκες που δημιουργούνται κατά έτος για την 
αντιμετώπιση των οποίων επιβάλλεται η απασχόληση 
προσωπικού των υπηρεσιών καθαριότητας και ηλεκτρο- 
φωτισμού και της υπηρεσίας ύδρευσης-άρδευσης- απο¬ 
χέτευσης, πέραν του κανονικού ωραρίου εργασίας. 

8. Ότι η δαπάνη που θα προκύψει από την ως άνω 
απασχόληση ύψους 11.600,00 € θα αντιμετωπισθεί από 
τις πιστώσεις των ΚΑ 10/6012.01,10/6012.02,20/6011.01 
και 25/6011.01 του ισχύοντος Προϋπολογισμού του Δή¬ 
μου, οικονομικού έτους 2017, αποφασίζει: 

Εγκρίνει την υπερωριακή απασχόληση επτά (7) μονί¬ 
μων υπαλλήλων με του Δήμου Παρανεστίου για το έτος 
2017, για το ανώτερο 20 ώρες ανά υπάλληλο μηνιαίως, 
με την προβλεπόμενη από το Νόμο αποζημίωση, για 
την κάλυψη των προμνημονευμένων υπηρεσιακών ανα¬ 
γκών του Δήμου Παρανεστίου και συγκεκριμένα ανά 
υπηρεσία: 

- Υπηρεσία Διοικητικού - Οικονομικού: τρεις (3) υπάλ¬ 
ληλοι 

-Υπηρεσία καθαριότητας και ηλεκτροφωτισμού: ένας 
(1) υπάλληλος 

- Υπηρεσία ύδρευσης - άρδευσης - αποχέτευσης: τρεις 
(3) υπάλληλοι. 

Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παρανέστι, 13 Φεβρουάριου 2017 

Η Δήμαρχος 

ΑΛΕΞΑΝΔΡΑ - ΜΑΡΙΝΑ ΣΩΤΗΡΙΑΔΟΥ 


Αριθμ. απόφ. 5 (5) 

Μεταβίβαση άσκησης αρμοδιοτήτων σε όργα¬ 
να του Ε.Φ.Κ.Α. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ε.Φ.Κ.Α. 

(ΣΥΝΕΔΡΙΑΣΗ 2/13-1-2017) 

Έχοντας υπόψη: 

1. Τις διατάξεις: 

-Της παρ. 1 του άρθρου 51, των άρθρων 53 επ., των 
παρ. 1 και 2 του άρθρου 60, των παρ. 1,2 και 3 του άρ¬ 
θρου 68 και της παρ. 10 του άρθρου 70 του ν. 4387/2016 
(ΦΕΚ 85 Α'). 

- Των παρ. 12, 13 και 14 του άρθρου 68 του 
ν. 4387/2016, όπως τροποποιήθηκε με τις διατάξεις της 
παρ. 5 του άρθρου 34 του ν. 4445/2016 (ΦΕΚ 236 Α'). 

-Τηςπαρ. 1 του άρθρου 65 του ν.4270/2014 (ΦΕΚ 143 
Α'), όπως έχουν τροποποιηθεί με τις διατάξεις της παρ. 
20 του άρθρου 10 του ν. 4337/2015 (ΦΕΚ 129 Α'). 

-Του άρθρου 66 του ν. 4270/2014, όπως έχει τροπο¬ 


ποιηθεί με τις διατάξεις της παρ.21 του άρθρου 10 του 
ν.4337/2015 και ισχύει. 

-Των άρθρων 67 και 79του ν. 4270/2014. 

- Της παρ. 5 του άρθρου 34 και του άρθρου 53 του 
ν.4445/2016 (ΦΕΚ 236 Α'). 

2. Την αριθμ. Φ.ΕΦΚΑ/οικ.59522/2205/29-12-2016 
απόφαση της Υπουργού Εργασίας, Κοινωνικής Ασφά¬ 
λισης και Κοινωνικής Αλληλεγγύης. 

3. Το άρθρο 27 του Κανονισμού Οικονομικής Οργάνω¬ 
σης και Λογιστικής Λειτουργίας του ΕΦΚΑ. 

4. Την υπ'αρ.πρωτ.Δ.9/56379/14950/28-12-2016 (ΦΕΚ 
729/τ.Υ.Ο.Δ.Δ./30-12-2016) απόφαση του Υφυπουργού 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης. 

5. Την υπ' αριθ. πρωτ. ΔΙΟΙΔ/Φ.ΕΙΣ./2/51/11-1-2017 
Εισήγηση της Διεύθυνσης Οικονομικής Διαχείρισης της 
Γενικής Διεύθυνσης Οικονομικών Υπηρεσιών και Διοι¬ 
κητικής Υποστήριξης του ΕΦΚΑ, με θέμα «Για εκχώρηση 
αρμοδιοτήτων στον Διοικητή, στους Υποδιοικητές και 
υπηρεσιακούς παράγοντες». 

6. Τις απόψεις των μελών. 

7. Τη σύμφωνη γνώμη των μελών, πλην των Κουμπού- 
ρη Δήμου και Κυριακόπουλου Γεωργίου, οι οποίοι ψήφι¬ 
σαν λευκό, με την εισήγηση της Διεύθυνσης Οικονομικής 
Διαχείρισης της Γενικής Διεύθυνσης Οικονομικών Υπη¬ 
ρεσιών και Διοικητικής Υποστήριξης του ΕΦΚΑ, όπως 
διαμορφώθηκε μετά τις παρατηρήσεις των μελών και τη 
σύμφωνη γνώμη του Προέδρου, αποφασίζει ομόφωνα: 

Α) Τη μεταβίβαση της άσκησης αρμοδιοτήτων του Δι- 
ατάκτη του ΕΦΚΑ απάτην έναρξη λειτουργίας αυτού ως 
φορέα κύριας ασφάλισης (1/1/2017) και εντεύθεν στα 
παρακάτω όργανα του Φορέα, προκειμένου να αναλαμ¬ 
βάνουν υποχρεώσεις και να προσδιορίζουν απαιτήσεις 
σε βάρος του προϋπολογισμού του οργανισμού και να 
υπογράφουν επιτροπικά εντάλματα καθώς και αποφά¬ 
σεις ανάληψης υποχρέωσης. 

1) Στον Διοικητή ΕΦΚΑ Μπακαλέξη Αθανάσιο (για όλες 
τις δαπάνες του οργανισμού ανεξαρτήτου ποσού). 

2) Στον Υποδιοικητή, που αναπληρώνει τον Διοικητή 
ΕΦΚΑ σε περίπτωση απουσίας ή κωλύματος ή ελλείψει 
του, Σέμπο Λάμπρο. 

3) Στον Τσακίρη Δημήτριο Υποδιοικητή του ΕΦΚΑ για 
όλες τις δαπάνες του οργανισμού και μέχρι 1.000.000 €. 

4) Στον προϊστάμενο της Διεύθυνσης Οικονομικής 
Διαχείρισης και Διοικητικής Υποστήριξης του Κέντρου 
Είσπραξης Ασφαλιστικών Οφειλών (ΚΕΑΟ) και στον Προ¬ 
ϊστάμενο Δ/νσης Διαχείρισης Οικονομικών των εντασ- 
σομένων φορέων της κεντρικής Υπηρεσίας καθώς και 
στους Δ/ντές όλων των Περιφερειακών και Τοπικών 
Οργανικών μονάδων του φορέα στα όρια των μεταβι- 
βασθεισών πιστώσεων. 

5) Στον Προϊστάμενο της Γενικής Δ/νσης Οικονομικών 
Υπηρεσιών και Διοικητικής Υποστήριξης για μικροδαπά- 
νες μέχρι 500 € της Κεντρικής Υπηρεσίας. 

Σε περίπτωση κωλύματος αυτών η εξουσιοδοτημένη 
αρμοδιότητα θα ασκείται από τους νόμιμους αναπλη¬ 
ρωτές τους. 

Β) Τη μεταβίβαση άσκησης των διοικητικών αρμο¬ 
διοτήτων (υπογραφή συμβάσεων, μίσθωση ακινήτων, 

ορισμός υπολόγων κ.λπ.) και των αρμοδιοτήτων του 
καταλογισμού των πόσης φύσεως μη νόμιμων καταβλη- 
θέντων ποσών στον Διοικητή του ΕΦΚΑ, στους Υποδι¬ 
οικητές, στους Γενικούς Διευθυντές, στους Διευθυντές 
της Γενικής Διεύθυνσης Οικονομικών Υπηρεσιών και 
Διοικητικής Υποστήριξης, και στους Διευθυντές των 
Περιφερειακών και Τοπικών Οργανικών μονάδων του 
ΕΦΚΑ που ανήκαν στο πρώην ΙΚΑ-ΕΤΑΜ. 

Ειδικότερα: 

Στον Προϊστάμενο της Γενικής Διεύθυνσης Οικονομι¬ 
κών Υπηρεσιών και Διοικητικής Υποστήριξης 
α) Έγκριση διενέργειας και αποτελέσματος διαγωνι¬ 
σμού από 6.001 € και μέχρι 15.000 €. 

• Για προμήθεια ειδών. 

• Για παροχή υπηρεσιών. 

• Για εκτέλεση έργων και προμήθεια υλικών και ανταλ¬ 
λακτικών που απαιτούνται αποκλειστικά και μόνο για 
την επισκευή και συντήρηση κτιρίων και μηχανημάτων. 

β) Έγκριση διαδικασίας διαπραγμάτευσης (εξαιρετική 
ή απευθείας ανάθεση) μέχρι του ποσού των 15.000 €. 

γ) Έγκριση διενέργειας αποτελέσματος διαγωνισμών 
για μίσθωση - εκμίσθωση και αναμίσθωση ακινήτων κα¬ 
ταβολής ετήσιου μισθώματος από 6.001 € μέχρι 15.000 €. 

δ) Έγκριση δαπάνης εφάπαξ παγίων μηνιαίων πιστώ¬ 
σεων από 1.501 € μέχρι 6.000 € καθώς και του ύψους 
της κατά περίπτωσης δαπάνης από τις πάγιες πιστώσεις. 

ε) Έγκριση πίστωσης μέχρι του ποσού των 500 € για 
τρέχουσες ανάγκες του Γραφείου. 

στ) Καταλογισμό πάσης φύσεως δαπανών μη νομίμως 
καταβληθέντων (μισθοδοσία, δάνεια, πρόσθετες αμοι¬ 
βές, αχρεωστήτως καταβληθέντα ποσά σε προμηθευτές, 
συμψηφισμούς κ.λπ.). 

Στους λοιπούς Προϊσταμένους Γενικών Διευθύνσεων 
Έγκριση πίστωσης μέχρι του ποσού των 500 € για τις 
τρέχουσες ανάγκες του Γραφείου. 

Στον Προϊστάμενο της Διεύθυνσης Οικονομικών Υπη¬ 
ρεσιών 

α) Έγκριση διενέργειας και αποτελέσματος διαγωνι¬ 
σμών με συνοπτικές διαδικασίες (πρόχειρος διαγωνισμός 
ή απλή συλλογή προσφορών) ή με τη διαδικασία δια¬ 
πραγμάτευσης (εξαιρετική ή απευθείας ανάθεση) αξίας 
μέχρι 3.000 € κατά είδος. 

- Για προμήθειες ειδών, εφόσον κατά τον χρόνο δια¬ 
πίστωσης της ανάγκης και υποβολής του αιτήματος, η 
Διεύθυνση Προμηθειών της διοίκησης βεβαιώνει εγγρά- 
φως ότι τα αναγκαία είδη δεν υπάρχουν στις αποθήκες 
του Φορέα. 

- Για παροχή υπηρεσιών 

β) Έγκριση εφάπαξ παγίων μηνιαίων πιστώσεων μέχρι 
του ποσού των 1.500 € καθώς και του ύψους κατά περί¬ 
πτωση δαπάνης από τις πάγιες πιστώσεις. 

γ) Έγκριση πίστωσης μέχρι του ποσού των 500 € για 
τρέχουσες ανάγκες της Υπηρεσίας που δεν εμπίπτουν 
στις ανωτέρω περιπτώσεις. 

δ) Καταλογισμό πάσης φύσεως δαπανών μη νομίμως 
καταβληθέντων (μισθοδοσία, δάνεια, πρόσθετες αμοι¬ 
βές, αχρεωστήτως καταβληθέντα ποσά σε προμηθευτές, 
συμψηφισμούς κ.λπ.). 

Στον Προϊστάμενο της Διεύθυνσης Τετνικής και Στέ¬ 
γασης. 


α) Έγκριση διενέργειας και αποτελέσματος διαγωνι¬ 
σμών με συνοπτικές διαδικασίες (πρόχειρος διαγωνισμός 
ή απλή συλλογή προσφορών) ή με τη διαδικασία δια¬ 
πραγμάτευσης (εξαιρετική ή απευθείας ανάθεση) αξίας 
μέχρι 3.000 € κατά είδος. 

• Για προμήθεια υλικών και ανταλλακτικών που απαιτού¬ 
νται αποκλειστικά και μόνο για την επισκευή και συντήρηση 
κτιρίων και μηχανημάτων εφόσον κατά τον χρόνο διαπί¬ 
στωσης της ανάγκης και υποβολής του αιτήματος, η Διεύ¬ 
θυνση Προμηθειών της διοίκησης βεβαιώνει εγγράφως ότι 
τα αναγκαία είδη δεν υπάρχουν στις αποθήκες του Φορέα. 

■ Για παροχή υπηρεσιών ή εκτέλεση έργων ειδικών 
κατασκευών (π.χ. Περσίδες πάγκοι κ.λπ.). 

• Για προμήθειες ειδών, εφόσον κατά τον χρόνο δια¬ 
πίστωσης της ανάγκης και υποβολής του αιτήματος, η 
Διεύθυνση Προμηθειών της διοίκησης βεβαιώνει εγγρά- 
φως ότι τα αναγκαία είδη δεν υπάρχουν στις αποθήκες 
του Φορέα. 

β) Έγκριση εφάπαξ παγίων μηνιαίων πιστώσεων μέχρι 
του ποσού των 1.500 € καθώς και του ύψους κατά περί¬ 
πτωση δαπάνης από τις πάγιες πιστώσεις. 

γ) Έγκριση πίστωσης μέχρι του ποσού των 500 € για 
τρέχουσες ανάγκες της Υπηρεσίας που δεν εμπίπτουν 
στις ανωτέρω περιπτώσεις. 

Στον Προϊστάμενο της Διεύθυνσης Προμηθειών 

α) Έγκριση διενέργειας και αποτελέσματος διαγωνι¬ 
σμών με συνοπτικές διαδικασίες (πρόχειρος διαγωνισμός 
ή απλή συλλογή προσφορών) ή με τη διαδικασία δια¬ 
πραγμάτευσης (εξαιρετική ή απευθείας ανάθεση) αξίας 
μέχρι 3.000 € κατά είδος: 

• Για προμήθεια ειδών. 

• Για παροχή υπηρεσιών. 

β) Έγκριση πίστωσης μέχρι του ποσού των 500 € για 
τρέχουσες ανάγκες της Υπηρεσίας που δεν εμπίπτουν 
στις ανωτέρω περιπτώσεις. 

Στους Διευθυντές Περιφερειακών Οργανικών Μονά¬ 
δων του πρώην ΙΚΑ-ΕΤΑΜ 

α) Έγκριση διενέργειας και αποτελέσματος διαγωνι¬ 
σμών με συνοπτικές διαδικασίες (πρόχειρος διαγωνισμός 
ή απλή συλλογή προσφορών) ή με τη διαδικασία δια¬ 
πραγμάτευσης (εξαιρετική ή απευθείας ανάθεση) αξίας 
μέχρι 3.000 € κατά είδος: 

• Για προμήθεια υλικών και ανταλλακτικών που απαι¬ 
τούνται αποκλειστικά και μόνο για την επισκευή και 
συντήρηση κτιρίων και μηχανημάτων εφόσον κατά τον 
χρόνο διαπίστωσης της ανάγκης και υποβολής του αιτή¬ 
ματος, η Διεύθυνση Προμηθειών της διοίκησης βεβαι¬ 
ώνει εγγράφως ότι τα αναγκαία είδη δεν υπάρχουν στις 
αποθήκες του Φορέα. 

• Για παροχή υπηρεσιών ή εκτέλεση έργων ειδικών 
κατασκευών (π.χ. Περσίδες πάγκοι κ.λπ.). 

• Για προμήθειες ειδών, εφόσον κατά τον χρόνο δια¬ 
πίστωσης της ανάγκης και υποβολής του αιτήματος, η 
Διεύθυνση Προμηθειών της διοίκησης βεβαιώνει εγγρά- 
φως ότι τα αναγκαία είδη δεν υπάρχουν στις αποθήκες 
του Φορέα. 

β) Έγκριση διενέργειας και αποτελέσματος διαγω¬ 
νισμών για τη μίσθωση - εκμίσθωση και αναμίσθωση 

ακινήτων, καταβολής ετήσιου μισθώματος μέχρι 2.000 €. 

γ) Έγκριση πίστωσης μέχρι του ποσού των 500 € για 
τρέχουσες ανάγκες της Υπηρεσίας που δεν εμπίπτουν 
στις ανωτέρω περιπτώσεις. 

δ) Καταλογισμό πάσης φύσεως δαπανών μη νομίμως 
καταβληθέντων (μισθοδοσία, δάνεια, πρόσθετες αμοι¬ 
βές, αχρεωστήτως καταβληθέντα ποσά σε προμηθευτές, 
συμψηφισμούς κ.λπ.). 

Στους Διευθυντές Τοπικών Οργανικών Μονάδων του 
πρώην ΙΚΑ- ΕΤΑΜ 

α) Έγκριση διενέργειας και αποτελέσματος διαγωνι¬ 
σμών με συνοπτικές διαδικασίες (πρόχειρος διαγωνισμός 
ή απλή συλλογή προσφορών) ή με τη διαδικασία δια¬ 
πραγμάτευσης (εξαιρετική ή απευθείας ανάθεση) αξίας 
μέχρι 3.000 € κατά είδος. 

• Για προμήθεια υλικών και ανταλλακτικών που απαι¬ 
τούνται αποκλειστικά και μόνο για την επισκευή και 
συντήρηση κτιρίων και μηχανημάτων εφόσον κατά τον 
χρόνο διαπίστωσης της ανάγκης και υποβολής του αιτή¬ 
ματος, η Διεύθυνση Προμηθειών της διοίκησης βεβαι¬ 
ώνει εγγράφως ότι τα αναγκαία είδη δεν υπάρχουν στις 
αποθήκες του Φορέα. 

■ Για παροχή υπηρεσιών ή εκτέλεση έργων ειδικών 
κατασκευών (π.χ. Περσίδες πάγκοι κ.λπ.). 

• Για προμήθειες ειδών, εφόσον κατά τον χρόνο δια¬ 
πίστωσης της ανάγκης και υποβολής του αιτήματος, η 
Διεύθυνση Προμηθειών της διοίκησης βεβαιώνει εγγρά- 
φως ότι τα αναγκαία είδη δεν υπάρχουν στις αποθήκες 
του Φορέα. 

β) Έγκριση διενέργειας και αποτελέσματος διαγω¬ 
νισμών για τη μίσθωση - εκμίσθωση και αναμίσθωση 
ακινήτων, καταβολής ετήσιου μισθώματος μέχρι 2.000 €. 

γ) Έγκριση πίστωσης μέχρι του ποσού των 500 € για 
τρέχουσες ανάγκες της Υπηρεσίας που δεν εμπίπτουν 
στις ανωτέρω περιπτώσεις. 


δ) Καταλογισμό πάσης φύσεως δαπανών μη νομίμως 
καταβληθέντων (μισθοδοσία, δάνεια, πρόσθετες αμοι¬ 
βές, αχρεωστήτως καταβληθέντα ποσά σε προμηθευτές, 
συμψηφισμούς κ.λπ.). 

Άσκηση ανατιθέμενων αρμοδιοτήτων 
Οι αρμοδιότητες που ανατίθενται με την παρούσα 
στα αναφερόμενα όργανα του ΕΦΚΑ σε περίπτωση 
κωλύματος τους ή έλλειψης αυτών ασκούνται από τους 
αναπληρωτές τους, όπως ορίζουν οι εκάστοτε κείμενες 
διατάξεις. 

Η παρούσα δεν προκαλεί δημοσιονομική δαπάνη. 

Γ) Την άμεση επικύρωση των πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Δ.Σ. - Διοικητής 
ΑΘΑΝΑΣΙΟΣ ΜΠΑΚΑΛΕΞΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 215716/19.12.2016 απόφαση του Γενικού Γραμ¬ 
ματέα Αποκεντρωμένης Διοίκησης Πελοποννήσου, Δυ¬ 
τικής Ελλάδας και Ιονίου, που δημοσιεύθηκε στο ΦΕΚ 
4558/Β/30.12.2016, στη σελίδα 46097, στην Β' στήλη, 
στον 06 στίχο εκ των άνω, διορθώνεται 
το εσφαλμένο «εξόδων του Φορέα 994-10, Ειδ. Φορέα 
073», 

στο ορθό «εξόδωντου Φορέα 994-10, Ειδ. Φορέα 071». 

(Από την Αποκεντρωμένη Διοίκηση 
Πελοποννήσου, Δυτικής Ελλάδας και Ιονίου) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























